Vestfirðir - besti áfangastaður á Norðurlöndum . Ferðamálaráð Vestfjarða hefur hlotið fyrstu verðlaun í samkeppninni " Scandinavian Travel Award 2001 " , um sérstök ferðaþjónustuverðlaun sem veitt voru á Skandinavíuhátíð í Berlín helgina 24. - 25. nóv. s.l.Dómnefnd keppninnar segir að undir stjórn Dorothee Lubecki , ferðamálafulltrúa Atvinnuþróunarfélags Vestfjarða , hafi verið unnið framúrskarandi starf í þágu uppbyggingar ferðaþjónustu á Vestfjörðum en einnig sé heildarhugmyndin að baki uppbyggingunni afar eftirtektaverð .